Laksamana Armada

Laksamana Armada ialah pangkat tertinggi dalam perkhidmatan Tentera Laut Diraja Malaysia. Buat masa ini ia hanya dipegang oleh Yang Di-Pertuan Agong atau Sultan yang pernah menjadi Yang Di-Pertuan Agong. Ia setara dengan pangkat Fil Marsyal ataupun Marsyal TUDM dan bertaraf lima bintang. Laksamana Armada juga setaraf dengan laksamana lima bintang lain iaitu Admiral of the Fleet Tentera Laut Diraja British, Fleet Admiral Tentera Laut Amerika atau Grossadmiral (terjemahan Laksamana Besar) Tentera Laut Jerman.

Insignia 

Laksamana Armada mengenakan lima bintang dalam susunan segilima beserta mahkota di epolet bahu. Pada pakaian musim sejuk, di pergelangan tangan pula dipakai satu baris lebar dan diikuti empat baris sederhana di atasnya.

Pangkat setaraf dari negara lain 

 Admiral of the Fleet (United Kingdom dan negara-negara Komanwel) 
 Admiral Flota Sovetskogo Soyuza (Kesatuan Soviet) 
 Grande Ammiraglio (Itali) 
 Admiral flote (Croatia) 
 Admiral of the Fleet (Nigeria) 
 Büyükamiral (Turki) 
 Fleet Admiral (Amerika Syarikat) 
 Grossadmiral (Jerman) 
 Jom Phon Ruea (Thailand) 
 Laksamana Besar (Indonesia)
 Sayed el Bahar el Azam (Kesultanan Mesir) 
 Archinaúarchos, (Yunani) 
 Capitán General de la Armada (Sepanyol)

Laksamana Armada (Amerika Syarikat) 

Laksamana Armada atau Fleet Admiral (FADM) ialah pangkat pegawai berbendera lima bintang, dan ia dianggap sebagai pangkat tertinggi yang boleh dicapai dalam Tentera Laut Amerika Syarikat. Pangkat Laksamana Armada berada diatas Laksamana dan setaraf dengan Jeneral Tentera Darat dan Jeneral Tentera Udara. Pangkat laksamana armada hanya disimpan untuk kegunaan masa perang dan kini gred tersebut tidak aktif.

Satu gred khas Admiral of the Navy, iaitu pangkat yang lebih atas dari laksamana armada, telah dianugerahkan kepada George Dewey selepas Perang Amerika-Sepanyol (1898) pada tahun 1903, tetapi ia tidak lagi wujud selepas kematiannya pada 16 Januari 1917.

Insignia bagi laksamana armada mengandungi lima bintang perak dalam susunan segilima. Di pergelangan tangan uniform dipakai satu baris lebar, diikuti dengan empat baris sederhana, dan diatas sekali terdapat satu bintang kecil. 

Selaras dengan tradisi lama tentera laut diraja abad ke-18, laksamana armada berhak mendapat gaji penuh seorang laksamana dan faedah sampingan lain, termasuk satu staf kecil, untuk menjaga hari tuanya.

Pangkat tentera
Ketenteraan
Tentera Amerika Syarikat
Pegawai 5 bintang